钦定古今图书集成/理学汇编/学行典/第191卷 > 金子安
## 钦定古今图书集成/理学汇编/学行典/第191卷 > 金子安

按《松江府志》：“金子安，字幼仁，居上海汉成里。七岁失
怙，事母凌氏得其欢心。母尝遘疾，子安稽颡北辰，求
以身代。母危困中忽甦，曰：‘适神语吾加尔寿三十四。
后母殁，乃三十四月也。居丧毁瘁，哀痛终其身。乡邻
有悖伦者，往往感激改行。尝市地于邻除之，得白金
一罂，亟召其人归之，时人多其义’。”